**Likumprojekta**

**„Grozījums** **Ieguldījumu pārvaldes sabiedrību likumā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Sadarbības un attīstības organizācijas (turpmāk – OECD) Investīciju komitejās sekretariātā ziņojums |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts „Grozījums Ieguldījumu pārvaldes sabiedrību likumā” (turpmāk – likumprojekts) paredz iestāžu loka paplašināšanu, kur ieguldījumu pārvaldes sabiedrības drīkst veikt noguldījumus.Šobrīd spēkā esošais regulējums paredz, ka ieguldījumu pārvaldes sabiedrības noguldījumus drīkst veikt – kredītiestādēs, kas saņēmušas licenci kredītiestādes darbībai Latvijā, citā Eiropas Savienības (turpmāk – ES) dalībvalstī vai OECD dalībvalstīs, kas ietilpst Desmit valstu grupā (Desmit valstu grupa – Beļģija,Kanāda, Francija, Vācija, Itālija, Japāna, Nīderlande, Zviedrija, Šveice, Apvienotā Karaliste un ASV).Saskaņā ar 2013.gadā OECD apstiprināto Latvijas iestāšanās sarunu „Ceļa karti” tiek turpinātas iestāšanās tehniskās sarunas. Tās paredz Latvijas izvērtējumu 21 OECD komitejā, kas sarunu noslēgumā sniegs savu formālo viedokli un attiecīgi veidos pamatu lēmumam par Latvijas uzaicināšanu kļūt par OECD dalībvalsti. Sarunas paredz izvērtējumu par Latvijas spēkā esošo tiesību aktu un to piemērošanas atbilstību OECD juridiskajiem instrumentiem. Viens no šādiem instrumentiem ir OECD Liberalizācijas kodeksi, kas OECD dalībvalstu vidū nodrošina regulējumu attiecībā uz brīvu kapitāla kustību. Latvijas izvērtējums šajā jautājumā tiek veikts OECD Investīciju komitejā.Izvērtējuma ietvaros tika saņemti iebildumi no OECD Investīciju Komitejas sekretariāta par regulējumu attiecībā uz ieguldījumu fondu, valsts fondēto pensiju shēmas ieguldījumu plānu un privāto pensiju fondu pensiju plānu noguldījumiem kredītiestādēs. Galvenais iebildums, ka tiek diskriminētas OECD dalībvalstis (OECD valstis – Austrālija, Austrija, Beļģija, Kanāda, Čīle, Čehija, Dānija, Igaunija, Somija, Francija, Vācija, Grieķija, Ungārija, Islande, Īrija, Izraēla, Itālija, Japāna, Koreja, Luksemburga, Meksika, Nīderlande, Jaunzēlande, Norvēģija, Polija, Portugāle, Slovākija, Slovēnija, Spānija, Zviedrija, Šveice,Turcija, Apvienotā Karaliste un ASV) savā starpā, nosakot to valstu loku, kuru kredītiestādēs atļauts veikt noguldījumus.Piedāvātais grozījums paredz Ieguldījumu pārvaldes sabiedrībām atļaut veikt noguldījumus kredītiestādē, kura saņēmusi licenci kredītiestādes darbībai ES dalībvalstī un OECD dalībvalstī, kurā kredītiestādēm piemēro uzraudzības un darbību regulējošās prasības līdzvērtīgas tām, ko piemēro Eiropas Savienībā. Vērtējumu par to, kurās valstīs ārpus ES ir līdzvērtīgs regulējums un uzraudzība saskaņā ar 2013. gada 26. jūnija Eiropas Parlamenta un Padomes Regulu Nr. 575/2013par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. 648/2012 (turpmāk – Regula Nr. 575/2013)veic Eiropas Komisija. Ņemot vērā minēto, ieguldījumu fondu aktīvus varēs noguldīt kredītiestādē, kura saņēmusi licenci kredītiestādes darbībaiES dalībvalstī vai valstī, kas ir OECD dalībvalsts un kas saskaņā ar Regulu Nr. 575/2013 ir atzīta par valsti, kurā kredītiestādēm piemēro uzraudzības un darbību regulējošās prasības, kuras ir līdzvērtīgas tām, ko piemēro Eiropas Savienībā (Ar 12.12.2014. Komisijas īstenošanas lēmumu (2014/908/ES) - Austrālija, Brazīlija, Kanāda, Ķīna, Gērnsija, Honkonga, Indija, Menas sala, Japāna, Džersija, Meksika, Monako, Saūda Arābija, Singapūra, Dienvidāfrika, Šveice, ASV).Praksē tas nozīmē, ka ieguldījumu fondiem tiek paplašināts šī brīža regulējums ar Austrāliju un Meksiku. Tādu OECD dalībvalstu, kas nav ES dalībvalstis, kā Čīles, Izraēlas, Korejas, Jaunzēlandes un Turcijas kredītiestādēs ieguldījumu fondos līdzekļus noguldīt nevarēs, jo Eiropas Komisija nav atzinusi šo valstu kredītiestādēm piemērotās uzraudzības un darbību regulējošās prasības par līdzvērtīgām ES piemērotajām.Šo grozījumu steidzamība pamatojama ar Latvijas valdības izvirzīto mērķi noslēgt iestāšanās sarunas un kļūt par OECD dalībvalsti 2016.gadā. Lai to paveiktu nepieciešams saņemt visu OECD komiteju t.sk Investīciju komitejas  pozitīvu vērtējumu par Latvijas atbilstību OECD standartiem. Saskaņā ar OECD sniegto informāciju, lai nodrošinātu šāda lēmuma pieņemšanu nepieciešamie grozījumi likumos ir jāpieņem līdz 2016.gada janvārim vai februārim.Likumprojektu virzība netika uzsākta ātrāk, jo līdz šim turpinājās trīspusējās sarunas ar OECD sekretariātu, Eiropas Komisiju un Latvijas ekspertiem par Latvijas iespējām attiecināt ES iekšējā tirgus priekšrocības arī attiecībā uz citām OECD dalībvalstīm. |
| 3. | Projekta izstrādē iesaistītās institūcijas | Finanšu ministrija, Finanšu un kapitāla tirgus komisija  |
| 4. | Cita informācija | Nav  |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums attiecas uz licencētajām ieguldījumu pārvaldes sabiedrībām, kurām paredzētas paplašināt iestāžu loku, kur ieguldījumu pārvaldes sabiedrībās drīkst veikt noguldījumus.  |
| 2. | Tiesiskā regulējuma ietekme uz tautsaimniecību un administratīvo slogu | Netiek paredzētas papildu administratīvās procedūras. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Šis likumprojekts tiks virzīts vienlaikus ar likumprojektu “Grozījums Valsts fondēto pensiju likumā”, likumprojektu "Grozījums likumā Par privātajiem pensiju fondiem" un likumprojektu “Grozījums Finanšu instrumentu tirgus likumā”. |
| 2. | Atbildīgā institūcija | Finanšu ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes Regula (2013. gada 26. jūnijs) Nr. 575/2013 par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. 648/2012 |
| 2. | Citas starptautiskās saistības | Saskaņā ar 2013.gadā OECD apstiprināto Latvijas iestāšanās sarunu „Ceļa karti” tiek turpinātas iestāšanās tehniskās sarunas. Tās paredz Latvijas izvērtējumu 21 OECD komitejā, kas sarunu noslēgumā sniegs savu formālo viedokli un attiecīgi veidos pamatu lēmumam par Latvijas uzaicināšanu kļūt par OECD dalībvalsti. Sarunas paredz izvērtējumu par Latvijas spēkā esošo tiesību aktu un to piemērošanas atbilstību OECD juridiskajiem instrumentiem. Viens no šādiem instrumentiem ir OECD Liberalizācijas kodeksi, kas OECD dalībvalstu vidū nodrošina regulējumu attiecībā uz brīvu kapitāla kustību. Latvijas izvērtējums šajā jautājumā tiek veikts OECD Investīciju komitejā. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Izstrādājot likumprojektu, tika ņemti vērā Finanšu un kapitāla tirgus komisijas ieteikumi un iebildumi. Informācijā par likumprojektu tika publicēta Finanšu ministrijas mājas lapā, sadaļā “Sabiedrības līdzdalība”. |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Likumprojekta prasību izpildi nodrošinās Finanšu un kapitāla tirgus komisija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru. |
| 3. | Cita informācija | Nav. |

Finanšu ministrs J. Reirs

26.11.2015. 10:27

1001

I.Tuševs

67095441, Ignats.Tusevs@fm.gov.lv